En o sieglo XIII rematoron a ocupación de Prusia, os prusians fuoron cristianizatos a la fuerza, as fortalezas d'os prusians, ocupatas, esdevinioron ciudatz como Torun, Kwidzyn y Elblag. As tierras d'os prusians fuoron repartitas entre colons alemans, se creyó una nueva aristocracia alemana en o país mientres que a población nativa quedó redueita a una condición de siervos. Dimpués d'a ocupación de Prusia ixamploron lur campo d'acción por Curlandia y Livonia, fusionando-sen con os Portaespatas en 1236. Dica fins d'o sieglo XIII se producirán levantamientos prusians.